Gebede help Berlynse Muur val | Die Vryburger
Die val van die "Muur", vyf en twintig jaar gelede, is 'n aangrypende gebeurtenis veral as die Gebede vir Vrede wat dit vooraf gegaan het, inaggeneem word.
Hierdie Gebede vir Vrede is in 1982 deur pastoor Christiaan Führer by die St Nicholas Kerk in Leibzig begin. Slegs 'n handjievol mense het aanvanklik elke Maandag vir die gebede opgedaag. Deur die jare het die getalle aangegroei en in 1989 het dit in Leipzig en ander stede tot vreedsame betogings, bekend as Maandag Betogings gelei.
Uiteindelik sou gemeentelede van die St Nicholas Kerk en ander kerke ondanks hulle vrees vir 'n massaslagting aansluit by betogers op die Augustus-plein. Hierdie betoging op Maandag, 9 Oktober 1989 sou aangroei tot 'n skouspel waartydens sowat 70 000 mense kerse gedra het.
Op die laaste oomblik het die derduidende polisielede wat teenwoordig was, teruggetree en die betogers verbygelaat. Die gebeure was 'n seismiese oomblik en die beeldmateriaal is in die komende weke regoor Oos-Duitsland uitgesaai. Dit het natuurlik tot verdere Maandag Betogings gelei en die Oos-Duitse leier, Erich Honecker, het daardie Oktober bedank.
Presies 'n maand na die gebeure op 9 November het die Muur geval.
One thought on "Gebede help Berlynse Muur val"
Fiona Nell. 4 Kleur Wapper Weer! November 10, 2014 at 2:44 pm
So is ons ook maar net n handjievol Boere, en as ons handjievol Boere ook maar net ons oë kan Op Slaan na Bo en Opreg Glo!, gaan ons met ons eie oë die Wonders van ons Lewendige Vader Beleef, hoe Hy die vyand gaan kom Verslaan!